Predkladacia správa

Vláda SR, na základe Akčného plánu o zámeroch zintenzívnenia procesu integrácie SR do EÚ zo dňa 24. 2. 1999, na svojom zasadnutí dňa 28. 4. 1999 schválila uznesením č. 319/99 Koncepciu komunikačnej stratégie vlády Slovenskej republiky pre prípravu obyvateľstva na členstvo Slovenskej republiky v Európskej únii a uložila podpredsedovi vlády SR pre európsku integráciu a predsedovi Ministerskej rady vlády SR pre európsku integráciu predkladať informáciu o priebehu a účinkoch komunikačnej stratégie vlády na zasadnutia Ministerskej rady k 30. 6. a 31. 12. každoročne.

	Koncepcia komunikačnej stratégie vlády vytvára základ pre vytvorenie efektívnej komunikačnej politiky v Slovenskej republike s cieľom vzdelávať občanov a poskytovať im informácie o všetkých aspektoch integračného procesu, o výhodách i nevýhodách vstupu Slovenska do EÚ, aby v prípade uskutočnenia referenda o otázke vstupu SR do  EÚ  mal občan dostatočné množstvo informácií a poznatkov pre správne a objektívne rozhodnutie. 

	Predkladaný materiál obsahuje správu o projektoch a aktivitách komunikačnej stratégie vlády Slovenskej republiky, ktoré boli realizované v 1. polroku 2001 a šesť príloh k textu správy.